**VEDTÆGTER FOR SKÆRBÆK EGNSKOR**

§ 1.

Korforeningens navn er Skærbæk Egnskor. Foreningen er hjemmehørende i Tønder Kommune.

§ 2.

stk. 1; Korforeningens formål er, at uddanne dets syngende medlemmer og, at udbred- de interessen for firstemmig korsang med og uden musikledsagelse.

stk. 2: Til opnåelse af formålet oprettes kurser under folkeoplysningsloven.

stk. 3: Som medlem kan optages enhver person, som kan gå ind for foreningens formål.

§ 3.

stk. 1:Regnskabsåret følger kalenderåret.

stk. 2: Foreningens midler anbringes i et anerkendt pengeinstitut.

§ 4.

Generalforsamlingen er foreningens højeste myndighed, og der afholdes generalforsamling hvert år i februar måned. Indvarslingen sker med en skriftlig meddelelse til samtlige medlemmer, senest 14 dage før generalforsamlingen.

DAGSORDEN:

1. Valg af dirigent

2. Formandens beretning.

3. Regnskabsaflæggelse.

4. Fastsættelse af kontingent.

5. Valg af bestyrelsesmedlemmer, og for et år ad gangen, 2 suppleanter.

6. Valg af 2 revisorer og 1 revisorsuppleant, gælder for et år ad gangen.

7. Indkomne forslag. Forslag der ønskes behandlet skal være formanden i hænde senest 8 dage før generalforsamlingen og skal være skriftlige.

8. Eventuelt.

§ 5.

BESTYRELSEN:

stk. 1: Det praktiske arbejde vedrørende korets daglige drift varetages af bestyrelsen, der består af 7 - 8 personer valgt af generalforsamlingen. Korets dirigent, er født medlem med stemmeret. Valgene gælder for en toårig periode. Der vælges 3 medlemmer hvert år på skift. Bestyrelsen konstituerer sig selv. Ved stemmelighed afgøres sagen ved lodtrækning. Bestyrelsen kan nedsætte udvalg efter behov. Det vil være ønskeligt, at alle stemmegrupper er repræsenteret i bestyrelsen.

stk. 2: Valgbare og stemmeberettigede er alle medlemmer, der er aktive korsangere.

stk. 3: Personer, der modtager undervisning i korforeningens regi, kan vælge en repræsentant til bestyrelsen. Denne person er i givet fald bestyrelsens 8. medlem, og vælges for 1 år ad gangen.

§ 6.

Det udleverede materiale er korforeningens ejendom.

§ 7.

Bestyrelsen eller 2/3 af foreningens medlemmer kan indkalde til ekstraordinær generalforsamling, som skal indvarsles skriftligt 8 dage før afholdelse.

§ 8.

stk. 1: Ændring af disse vedtægter kan kun ske på en lovlig generalforsamling med 2/3 majoritet, dog mindst 50 % af samtlige medlemmer.

stk. 2: Opløsning af foreningen kan finde sted, når det er vedtaget med 2/3 majoritet af to på hinanden følgende generalforsamlinger, afholdt med mindst 14 dages mellemrum. stk. 3: Hvis foreningen opløses, stilles dens midler til rådighed for almennyttige formål i den tidligere Skærbæk Kommune efter generalforsamlingens beslutning.

§ 9.

stk. 1: Foreningens medlemmer, udvalgsmedlemmer og bestyrelsesmedlemmer hæfter ikke for de i foreningen indgåede forpligtelser, for hvilke alene foreningen hæfter med dens formue.

stk. 2: Foreningens medlemmer har ikke krav på nogen del af foreningens formue eller udbytte af nogen art.

stk. 3: Foreningen tegnes af formand eller næstformand.

**Foranstående vedtægter er vedtaget på ordinær generalforsamling, afholdt i Skærbæk den 7. februar 2024.**

**Signeret: Poul Søgaard dirigent**